آرمینیا اور اسلامی جمہوریہ ایران کے وزیر دفاع نے ملاقات کی

آرمینیا کے وزیر دفاع نے اسلامی جمہوریہ ایران کے وزیر دفاع سے میں ملاقات و گفت و گو کی۔

خبر کا کوڈ: ۴۲۶۰۲۶

تاریخ: ۳۱ فروردين ۲۰۱۷ - ۱۵:۵۴

رسا نیوز ایجنسی کی رپورٹ کے مطابق آرمینیا کے وزیر دفاع ویگن سرکیسیان اسلامی جمہوریہ ایران کے وزیر دفاع کی دعوت پر تہران کے دورے پر ہیں جہاں انھوں نے ایران کے وزیر دفاع جنرل حسین دہقان سے ملاقات کی۔

اس ملاقات میں انہوں نے کہا ہے کہ اسلامی جمہوریہ ایران کی دنیا میں پوزیشن مضبوط ، مستحکم اور ممتاز ہے اور میں ایران کو علاقہ میں امن و سکون کا باعث سمجھتا ہوں۔

آرمینیا کے وزیر دفاع نے کہا کہ آرمینیا ایران کے ساتھ تمام شعبوں میں تعلقات کو فروغ دینے کا خواہاں ہے کیونکہ ایران کی علاقائی اور بین الاقوامی سطح پر پوزیشن مضبوط اور ممتآز ہے۔

اس ملاقات میں ایران کے وویر دفاع نے کہا کہ ایران اپنے ہمسایہ ممالک کے ساتھ دوطرفہ تعلقات کو فروغ دینے کو بڑی اہمیت دیتا ہے ایران کے پڑوس میں 15 ہمسایہ ممالک ہیں ۔

ایران کے تمام ہمسایہ ممالک کے ساتھ اچھے اور دوستانہ تعلقات ہیں۔ اور ایران خطے میں پائدار امن و صلح برقرار رکھنے کے سلسلے میں اپنی کوششوں کو جاری رکھےگا۔ انھوں نے کہا کہ غیر علاقائی ممالک خطے میں عدم استحکام پیدا کررہے ہیں۔/۹۸۹/ف۹۴۰/